recursal/SuperWikiNEXT-32B huggingface dataset:
Exemplo da refracción da imaxe dun lapis ao ser submerso nunha vasilla chea de auga.
**Refracción** é a mudanza de velocidade dunha onda debido a unha mudanza de medio de propagación. Normalmente ocorre o desvío da onda incidente, mais, tamén, ocorre refracción sen desvío. Acontece cando as ondas pasan dun medio cun dado índice de refracción para un medio onde este parámetro difire. Na fronteira entre os dous medios, a onda muda de dirección, aumentando ou diminuíndo o seu lonxitude de onda, mantendo, no entanto, a súa frecuencia constante. Por exemplo, un raio de luz será refractado ao pasar por vidro, lentes ou pola auga. A comprensión deste concepto permitiu, por exemplo, a invención do telescopio de refracción.

O **Índice de refracción** é unha relación entre a velocidade da luz nun determinado medio e a velocidade da luz no baleiro (c). En medios con índices de refracción máis baixos (próximos a 1) a luz ten velocidade maior (ou sexa, próximo a velocidade da luz no baleiro). A relación pode ser descrita pola fórmula:

{\displaystyle n={c \over v}}

Onde: c é a velocidade da luz no baleiro (c = 3 x {\displaystyle 10^{8}} m/s); *v* é a velocidade da luz no medio;

Véxase tamén
------------

* Reflexión (física)
* Índice de refracción
* Óptica xeométrica
* Lei de Snell

---

|  |  |
| --- | --- |
|  |  *Este artigo sobre física é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---


|  |  |
| --- | --- |
| Control de autoridades | 
* Wd: Q72277
* AAT: 300056027
* BNCF: 5486
* BNE: XX526776
* BNF: 119811319
* EBID: ID
* GND: 4146523-4
* JSTOR: refraction
* LCCN: sh85112257
* MAG: 205318122
* PSH: 3442
* SUDOC: 027859770

 |
Fachada do antigo Convento da Mercé, sede do actual Parlamento da Rioxa.
O **Parlamento da Rioxa** (en castelán: *Parlamento de La Rioja*) é, xunto ao presidente e goberno rexionais, un dos tres órganos institucionais da comunidade autónoma da Rioxa, en España.

É o órgano supremo de representación da Rioxa, segundo recolle o Estatuto de Autonomía da Rioxa. Os seus membros son elixidos polos cidadáns de forma democrática nas Eleccións ao Parlamento da Rioxa e desempeña o papel lexislativo.

Elección
--------

O parlamento consta de 33 escanos que se elixen nunha circunscrición única formada polo territorio da comunidade. Á hora de distribuír os escanos só se teñen en conta as candidaturas que superen o 5% dos votos; estes escanos repártense de forma proporcional en base ao método D'Hondt.

Funcións
--------

O parlamento representa ao pobo da Rioxa, exerce a potestade lexislativa, aproba os orzamentos e as contas da Rioxa, impulsa e controla a acción política e de Goberno así como calquera outra competencia que lle corresponda dentro do marco legal no que se atopa (constitución, ordenamento xurídico etc).

As súas funcións detállanse no artigo 19 do Estatuto de Autonomía.

Composición
-----------

### Órganos do Parlamento

* Presidente (José Ignacio Ceniceros)
* Mesa
* Xunta de portavoces
* Deputación permanente
* Comisións do Parlamento da Rioxa

### Repartimento de escanos (Lexislatura 2011-2015)

|  |
| --- |
| **Grupos parlamentarios no Parlamento da Rioxa** |
| **Nome** | **Partidos** | **Portavoz** | **Líder** | **Escanos** |
| **Grupo Parlamentario Popular (GPP)** | PP | Carlos Cuevas | Pedro Sanz  **(Presidente)** | 20 |
| **Grupo Parlamentario Socialista (GPS)** | PSOE | Juan Francisco Martínez-Aldama | Juan Francisco Martínez-Aldama | 11 |
| **Grupo Parlamentario Rioxano (GPR)** | PR | Miguel González de Legarra | Miguel González de Legarra | 2 |
|

Sede
----

Vista da fachada principal.
O edificio onde se atopa o Parlamento da Rioxa data do século XIV, aínda que sufriu importantes reformas durante o século XVI. Destaca a súa fachada barroca, que data de 1685.

Durante o século XIX é utilizado como cuartel, hospital militar, almacéns, prisión... ata que en 1889 establécese nela unha Fábrica de Tabacos, realizándose importantes reformas.

En 1978 volve a mans municipais. Trala creación do Estatuto de Autonomía, o edificio é restaurado en 1988, e o claustro do convento convértese no hemiciclo do Parlamento.
O resto do antigo convento foi reutilizado como sala de exposicións (Sala Amós Salvador) e como Biblioteca Pública do Estado.

Notas
-----

1. ↑  Goberno da Rioxa (PP + PR) (ed.). "Estatuto de Autonomía da Rioxa, Título II, Capítulo Primeiro". Arquivado dende o orixinal o 25 de outubro de 2009. Consultado o 30 de xuño de 2009.

Véxase tamén
------------

### Outros artigos

* Presidente da Rioxa
* Goberno da Rioxa
* Estatuto de Autonomía da Rioxa

### Ligazóns externas

* Sitio oficial do Parlamento da Rioxa *(en castelán)*
* Regulamento do Parlamento da Rioxa *(en castelán)*
* Historia do Convento da Mercé *(en castelán)*
**Parlophone** é un selo discográfico fundado en Alemaña en 1896 pola Carl Lindström Company como Parlophon, a filial británica xurdiu en 1923 como "Parlophone" e durante os anos '20 converteuse nun selo líder no jazz. En 1927, foi adquirida por Columbia Gramophone Company, que máis tarde se convertería en EMI. A mediados de 1962 converteuse nun dos selos discográficos máis importantes do mundo cando un directivo, George Martin, contratou a The Beatles, chegando a producir os seus primeiros nove álbums e os sinxelos correspondentes.

Notas
-----

1. ↑  Unterberger, Richie. Biografía de The Beatles en allmusic *(en inglés)*
2. ↑  BBC: Sold on Song - "Please Please Me" *(en inglés)*

Véxase tamén
------------

### Ligazóns externas

* Sitio web oficial Arquivado 22 de outubro de 2018 en Wayback Machine.

|  |  |
| --- | --- |
| Control de autoridades | 
* Wd: Q208909
* WorldCat
* VIAF: 158395334
* BNF: 138828082
* Discogs: 2294
* ISNI: 0000 0001 0675 2455
* MusicBrainz: ID
* NLA: 40607198

 |
O **Peristeri GS BC** ou **KAE Gymnastikos Syllogos Peristeriou** (en grego Γ.Σ. Περιστερίου) é un club de baloncesto grego fundado o 22 de outubro de 1971 con sede na cidade de Peristeri, Grecia. O equipo xoga na A1 Ethniki, máxima categoría do baloncesto grego.

Historia
--------

En 1983, o Peristeri acadou a primeira posición da Segunda División do baloncesto grego, a A2 Ethniki. En 1989 gaña novamente a Segunda División, ascendendo á A1 Ethniki. Na tempada 1989-90, o Peristeri competiu por primeira vez na máxima categoría do baloncesto grego, a A1 Ethniki.

Nos seguintes anos converteuse nun equipo competitivo e acadou moitos éxitos. Durante este tempo, o Peristeri xogou en sete ocasións a Copa Korać (nos anos 1992, 1993, 1994, 1995, 1997, 1998 e 2000). Xogadores ben coñecidos coma Marko Jaric, Milan Gurović, Aggelos Koronios, Michalis Pelekanos, Kostas Tsartsaris, e Alphonso Ford xogaron no club nesa etapa.

En 2001, o Peristeri rematou na segunda posición a Greek League na liga regular. O club competiu na Euroliga na tempada 2000-01 e na 2001-02. En 2003, Peristeri xogou a Eurocopa do Desafío. En 2004, o club xogou a EuroCup. En 2004 o equipo descendeu á Segunda División debido a problemas financeiros, volvendo á máxima competición de Grecia en 2009, tras proclamarse campión da A2 Ethniki.

Palmarés
--------

* **3 A2 Ethniki**: 1983, 1989 e 2009

Véxase tamén
------------

### Ligazóns externas

* Sitio web oficial do club
Celebración do permiso por maternidade no Parlamento Europeo.
O **permiso por maternidade** é un beneficio laboral dispoñible en case todas as nacións. que prevé a ausencia remunerada do emprego para poder coidar dun neno ou para realizar tarefas que proporcionen benestar ó neno. O "permiso por paternidade" normalmente inclúe excedencia laboral por maternidade, paternidade e adopción. En 2014, a Organización Internacional do Traballo revisou as políticas de permiso de maternidade en 185 países e territorios, concluíndo que tódolos países, agás os Estados Unidos e Papúa Nova Guinea, posúen leis que protexen o permiso por maternidade. Estas leis diferen ligeiramente entre si, dependendo de se a remuneración é pagada pola entidade empregadora ou pola seguridade social.

Nalgunhas xurisdicións, a excedencia laboral familiar esténdese ás situacións de familiares doentes. A miúdo, os requisitos de elixibilidade son estabelecidos pola lei.

Notas
-----

1. ↑  "U.S. behind most of world in parental leave policy: study; Papua New Guinea, Swaziland & U.S. lag". NY Daily News.
2. ↑  International Labor Organization. (2014). Maternity and Paternity at Work: Law and Practice Across the World.

Véxase tamén
------------

### Outros artigos

* Dereito laboral
* Xornada de traballo
* Dereito laboral
* Seguridade social
* Maternidade

|  |  |
| --- | --- |
| Control de autoridades | 
* Wd: Q772989
* BNCF: 52177
* BNE: XX546392
* BNF: 119783618
* GND: 4127643-7
* JSTOR: paternity-leave
* LCCN: sh87002518
* MAG: 2778517334
* NDL: 00575713
* PSH: 9406

 |

|  |  |
| --- | --- |
| Identificadores | 
* MeSH: D016524

 |
**Peregrina Martínez Santos**, nada en Pontevedra o 17 de setembro de 1914, foi unha mestra e política galega.

Traxectoria
-----------

Filla de Arturo Martínez Fernández. Estudo Maxisterio na Escola Normal de Pontevedra rematando en 1932. Foi mestra en Rouxique (Sanxenxo). Estaba afiliada ás Xuventudes Socialistas.

Logo do golpe de Estado do 18 de xullo de 1936 foi suspendida de emprego e soldo e detida o 27 de outubro. Xulgada en Pontevedra por rebelión militar, con sobresemento provisional, saíu en liberdade o 25 de outubro de 1937. Foi novamente procesada na causa 379/38 en marzo de 1938, coas súas tías Aurora, María e Nicereta Martínez Fernández (as Corseteiras) e María Fandiño Estévez, acusadas de agochar armas, pero ao non atopar probas, a causa foi sobresida. Foi depurada, co resultado de separación do servizo e baixa na escala o 11-05-1940. En 1941 abríronlle outro expediente por responsabilidades políticas, que tamén foi sobresido en 1943.

Conseguiu o reingreso no corpo en abril de 1958, pero foi sancionada co traslado fóra da provincia durante cinco anos.

Notas
-----

1. ↑  *El Magisterio Español*, 28-6-1934, p. 23.
2. ↑  *Vida Gallega*, 30-6-1932, p. 47.

Véxase tamén
------------

### Bibliografía

* As Corseteiras. As irmás Aurora, María, Nieves e Nicereta Martínez Fernández

### Ligazóns externas

* Peregrina Martínez Santos, unha mestra antifascista.

* Peregrina Martínez Santos na páxina web *Nomes e Voces*.

* Historia das Telleiras I
Coordenadas: 42°35′36″N 08°24′54″O﻿ / ﻿42.59333, -8.41500

Aloitadores tentando suxeitar a unha besta.
Momento da rapa.
Neno retirando un poldro.
A **rapa das besta de Sabucedo** é un evento que se celebra en Sabucedo (A Estrada) durante tres días, o primeiro sábado, domingo e luns de xullo. En 2007 foi declarada festa de interese turístico internacional.

Características
---------------

En 2010 había máis de 600 cabalos -chamadas bestas as femias e garañóns os machos-, divididos en 14 mandas, que viven ceibos nunha extensión de máis de 200 km² de monte. Esta celebración consiste, coma noutros curros, en recoller os cabalos do monte, metelos ao curro, rapalos e marcalos na actualidade con microchips.

O de Sabucedo é o curro máis coñecido e presenta ademais trazos propios que o diferencian dos outros. Entre estas diferenzas a máis importante consiste en que en Sabucedo non se utilizan cordas, paus ou aparellos para reducir ao animal. Os "aloitadores", que son os que se encargan de suxeitar a besta ou garañón namentres se procede á rapa, usan tan só a súa destreza e o seu corpo para realizar o seu labor. Outra especificidade da rapa das Bestas de Sabucedo é que a "Baixa" ou actividade de xunta e condución das bestas ao lugar de Sabucedo forma parte da propia celebración e participan nela centos de persoas de Galiza e de fora do país.

O sábado pola mañá, moi cedo antes de subir ao monte, celébrase unha emotiva misa onde se pide a San Lourenzo (patrón de Sabucedo) para que non aconteza ningún accidente ou desgraza durante a festa.

A rapa é realizada polos aloitadores. O acto da Rapa é asemade segundo o estudoso Manuel Cabada Castro, unha iniciación simbólica do paso do neno á mocidade, ao agarrar por primeira vez un poldro guiado e dirixido polos maiores.

Historia
--------

Xa a principios do século XVIII se teñen noticias da primeira celebración festiva da baixa das bestas do monte, a súa posterior rapa e o marcado dos poldros novos. Aínda así crese, e algúns estudosos como Manuel Cabada recollérono nos seus libros, que a tradición é moito máis antiga e incluso podería ser prerromana posto que se atoparon diversos petróglifos na zona, onde se representan a homes sobre cabalos.

Antigamente o curro estaba a carón da igrexa parroquial, pero a finais do século XX mudouse a unha zona despoboada cara ao norte da aldea.

Galería de imaxes
-----------------

|  |  |  |  |  |  |  |
| --- | --- | --- | --- | --- | --- | --- |
| 

|  |
| --- |
| Chegada dos cabalos a Sabucedo. |
| Chegada dos cabalos a Sabucedo.  |

|  |
| --- |
| A loita. |
| A loita.  |

|  |
| --- |
| Traballo en equipo. |
| Traballo en equipo.  |

 |

Véxase tamén
------------

### Bibliografía

* Cabada Castro, Manuel (1992). *"A rapa das bestas" de Sabucedo : historia e antropoloxía dunha tradición*. Vigo: Ir Indo. ISBN 84-7680-080-0.

### Ligazóns externas

* Páxina web oficial
* Páxina do concello da Estrada sobre a Rapa
* Documento (pdf) do concello da Estrada sobre a Rapa
* Vídeo a Rapa das Bestas. Turismo Rías Baixas
* "La Rapa das bestas de Sabucedo retoma su cita histórica este fin de semana", *La Voz de Galicia*, 4/7/2012 *(en castelán)*.
O **platonismo** é a doutrina filosófica desenvolvida polos seguidores de Platón a partir do século I a.C. e que chegou a ser o movemento intelectual dominante nos primeiros séculos da nosa era favorecido polas poderosas similitudes de principios que mantiña co cristianismo e o xudaísmo. O seu principal representante foi Plotino, que adquiriu este nome en loanza ao seu mestre.

O platonismo influíu en sectores do pensamento relixioso, de forma que se chega a crer que certos ritos, pensamentos e doutrinas están baseados nel. Santo Agostiño cría que mediante Platón se podía articular teoloxicamente a fe cristiá, como intentara Filón de Alexandría co xudaísmo.

O emperador romano Xustiniano clausurou as escolas filosóficas de Atenas tratando de reducir a influencia platónica, xa que a consideraba un perigo, o cal nunca se conseguiu por completo.

No Renacemento rexurdiu o platonismo, sobre todo na Academia Platónica de Florencia (século XV).

|  |  |
| --- | --- |
| Control de autoridades | 
* Wd: Q193589
* AAT: 300055969
* BNCF: 8332
* BRE: 3144414
* EBID: ID
* GEC: 0132607
* GND: 4046303-5
* JSTOR: platonism
* LCCN: sh85103327
* MAG: 2779594674
* PSH: 2600

 |
Rocío Mosquera (esquerda) e Rafael Bengoa (dereita), conselleiro de Sanidade do Goberno Vasco, no Consello Interterritorial de Saúde (29 de febreiro de 2012).
**Rocío Mosquera Álvarez**, nada en Gomesende en 1956, é unha médica e política galega do PPdeG.

Traxectoria
-----------

Licenciouse en Medicina pola Universidade de Santiago de Compostela e especializouse en cirurxía xeral e na medicina do aparato dixestivo. Despois de estar traballando como inspectora médica, na década de 1980 comezou a acceder a postos de xestión e responsabilidade na administración sanitaria. Foi directora de Atención primaria na área de Santiago de Compostela en 1987 e catro anos máis tarde pasou a dirixir o servizo de inspección sanitaria da Consellería de Sanidade.

En 1994 foi designada subdirectora xeral de Atención Especializada do Sergas, despois asesorou na dirección xeral de Saúde pública (1999-2001) e en 2002 pasou á empresa privada como xerente desde 1994 a 1998; de asesora da Dirección Xeral de Saúde Pública desde 1999 a 2001, e foi xerente da clínica privada Nuestra Señora de la Esperanza, de Santiago de Compostela. Tamén tivo diversos empregos como consultora e formou parte do padroado de distintas fundacións sanitarias, entre elas as dos hospitais de Cee e de Ribeira.

En 2009 regresou á administración pública ao ser nomeada xerente do Sergas, o segundo posto en importancia dentro da Consellería de Sanidade, dirixida por Pilar Farjas. En xaneiro de 2012 substituíu a Farjas como conselleira.

Durante a súa xestión, entre outras cousas, rematáronse as obras e inaugurouse un novo hospital en Vigo. Logo da inauguración do hospital produciuse unha manifestación, o 3 de setembro de 2015, de protesta polo que os manifestantes entendían como erros no servizo e privatizacións de actividades no hospital, como a limpeza, a cafetería ou o aparcadoiro. Foi cesada en outubro de 2015.

|  |  |  |
| --- | --- | --- |
| Predecesor:**Pilar Farjas** |  **Conselleira de Sanidade** 2012 - 2015 | Sucesor:**Jesús Vázquez Almuíña** |

Notas
-----

1. ↑  Noticia en Faro de Vigo
2. ↑  Noticia en Praza Pública
3. ↑  Noticia en La Voz de Galicia
4. ↑  Núñez Feijoo destitúe a Rocío Mosquera nunha ampla reestruturación do seu Goberno
Esquema dun satélite Rhyolite interceptando emisións de microondas tal como se describe no libro de James Bamfords *The Shadow Factory*.
**Rhyolite** (significando *riolita*), denominados máis tarde **Aquacade** e tamén coñecidos baixo a denominación **Programa 720** e **Programa 472**, foi unha serie de satélites de intelixencia dos Estados Unidos de América para a detección de sinais electromagnéticas.

Características
---------------

Os satélites Rhyolite, renomeados como Aquacade cando o seu nome orixinal se fixo público, eran satélites de intelixencia para a detección de sinais electrónicas desde a órbita xeoestacionaria. O seu obxectivo principal era recoller telemetría de mísiles soviéticos e chineses. Lanzáronse catro satélites Rhyolite entre 1970 e 1978, todos a bordo de foguetes Atlas-SLV3A Agena-D. Eran fabricados por TRW, tiñan unha masa de 700 kg e unha antena despregable de entre 20 e 23 m de diámetro. Foron substituídos polos satélites da serie Magnum.

Historial de lanzamentos
------------------------

| Misión | Data de lanzamento | Foguete lanzador | Notas |
| --- | --- | --- | --- |
| Rhyolite 1 | 19 de xuño de 1970 | Atlas-SLV3A Agena-D | Éxito |
| Rhyolite 2 | 6 de marzo de 1973 | Atlas-SLV3A Agena-D | Éxito |
| Rhyolite 3 | 11 de decembro de 1977 | Atlas-SLV3A Agena-D | Éxito |
| Rhyolite 4 | 7 de abril de 1978 | Atlas-SLV3A Agena-D | Éxito |

Notas
-----

1. 1 2 3 4 5 6  Mark Wade (2021). "Rhyolite" (en inglés). Consultado o 27 de xaneiro de 2021.
2. 1 2 3 4 5 6  Gunter Dirk Krebs (2021). Gunter's Space Page, ed. "Rhyolite 1, 2, 3, 4 / Aquacade 1, 2, 3, 4" (en inglés). Consultado o 27 de xaneiro de 2021.

Véxase tamén
------------

### Outros artigos

* Atlas-SLV3A Agena-D
* Magnum (satélites)
***Rapaces xogando a soldados*** (en castelán: *Muchachos jugando a soldados*) é un cartón para tapiz de Francisco de Goya, encargado para o antedormitorio dos Príncipes de Asturias no Palacio Real de El Pardo. Exhíbese no Museo do Prado e ademais consérvase un bosquexo preparatorio para este cartón, na Colección Yanduri de Sevilla.

Análise
-------

Dous nenos en pé portan fusiles, mentres que un toca un tambor e o último sostén un campanario. A perspectiva baixa do cuadro refórzase ó atoparse as personaxes sobre uns chanzos.

Bosquexo para o cadro, conservado na colección Yanduri de Sevilla.
A composición ten un carácter marcial, gracioso e infantil. O espectador pode admirar a un animado soldadiño en primeiro plano, o que constitúe un altísimo logro na carreira artística do autor. Goya representa a miúdo a infancia nos seus diferentes tipos sociais, como "majos", aristócratas e outros.

A tapicería estivo destinada a funcionar como sobreporta, ó igual que tódolos cartóns dedicadas a asuntos infantiles como *Nenos da carreta*, *Rapaces collendo froita* ou *Nenos inflando unha vexiga*. Ten unha gama cromática semellante a de *Oleiro valenciano*, situados ámbolos dous na mesma parede.

A cor amarelada e azulada da obra esperta un carácter máis alegre, en relación ás facianas dos nenos. A pincelada e a iluminación converten a esta obra nun antecedente do impresionismo, como outros cadros de Goya.

Ocasionou algúns problemas ós tapiceiros, quen tiveron que alterar o sentido da composición para adecualo ó gusto imperante na época.

Véxase tamén
------------

### Ligazóns externas

* Ficha da obra no sitio oficial do Museo do Prado
* Descrición do óleo en artehistoria.com
Para outras páxinas con títulos homónimos véxase: Pearl Harbor (homónimos).
Coordenadas: 21°20′16″N 157°58′13″O﻿ / ﻿21.33778, -157.97028

Vista aérea de Pearl Harbor
**Pearl Harbor** é unha base naval dos Estados Unidos e o cuartel xeral da frota estadounidense do Pacífico, na illa de Oahu, Hawai, preto de Honolulu.

Historia de Pearl Harbor antes de 1941
--------------------------------------

Pearl Harbor era unha baía pouco profunda chamada *Wai Momi* polos hawaianos, o que significa « auga de perlas ». Pearl Harbor era entón considerado unha residencia da deusa-tiburón *Ka'ahupahau* e do seu irmán *Kahi'uka*.

O porto era utilizado principalmente para a produción de ostras de perlas até o final do século XIX.

Os Estados Unidos e o reino hawaiano asinaran un tratado de reciprocidade en 1875, completado pola convención do 6 de decembro de 1884 e ratificado en 1887. O 20 de xaneiro de 1887 o senado dos Estados Unidos autorizou a Mariña a alugar Pearl Harbor como base naval. A cambio, os hawaianos obtiveran o dereito exclusivo de exportar azucre aos Estados Unidos sen taxas alfandegueiras. A guerra hispano-americana de 1889 e a necesidade dos Estados Unidos de manter unha presenza permanente no océano Pacífico conduciron á anexación do Hawai.

Historia de Pearl Harbor despois do 7 de decembro de 1941
---------------------------------------------------------

*Artigo principal**:* Ataque a Pearl Harbor.
O ataque a Pearl Harbor por parte do Xapón o 7 de decembro de 1941 marcou a entrada dos Estados Unidos na segunda guerra mundial.

|  |  |
| --- | --- |
| Control de autoridades | 
* Wd: Q127091
* WorldCat
* VIAF: 135657338
* BNF: 126501610
* BRE: 2331858
* GEC: 0516537
* GeoNames: 5852289
* GND: 4044991-9
* GNIS: 363230
* LCCN: sh85099029
* NDL: 00637814
* NKC: ge138346
* OSM: 7378187
* TGN: 7015678
* Treccani: pearl-harbor

 |
Xanela rectangular
O **procesamento dixital de sinais**, en inglés *digital signal processing* (DSP), é unha técnica de análise e procesamento dixital de sinais eléctricos baseada no uso de procesadores dedicados cun alto grao de especialización: os procesadores de sinal dixital. A diferenza dun microprocesador, un circuíto electrónico DSP realiza principalmente a función dun procesador dixital.

Descrición
----------

 Banco de filtros
Un tipo importante de DSP é aquel capaz de realizar operacións aritméticas de alta precisión (*floating point*) como suma, resta e produto. Estas tres operacións son suficientes para o desenvolvemento de filtros numéricos FIR e IIR. Os DSP son de grande importancia para o control automático e para os sistemas de procesamento de sinais sen retroalimentación como os sistemas de vídeo ou son.

Dado que o propósito de DSP adoita ser a medición ou filtrado de sinais analóxicos do mundo real, o primeiro que hai que facer é converter o sinal de analóxico a dixital usando un conversor analóxico a dixital. Moitas veces o sinal de saída requirido é outro sinal analóxico e neste caso é necesaria a presenza dun conversor dixital a analóxico. Aínda que procesar un sinal dixital é máis complexo que procesar directamente nun sinal analóxico, ofrece moitas vantaxes, como a aplicación de técnicas de detección e corrección automáticas de erros e menos vulnerabilidade ao ruído, tanto que é máis vantaxoso en moitas, se non todas, aplicacións.

Se non hai procesamento de sinal falamos de bitPerfect. Para a conversión de sinais de analóxico a dixital, úsase normalmente un convertedor de tensión a frecuencia.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Procesado dixital de sinais Modificar a ligazón no Wikidata*** |

### Outros artigos

* Análise harmónica
* Procesador de efectos

|  |  |
| --- | --- |
| Control de autoridades | 
* Wd: Q173142
* GND: 4113314-6
* LCCN: sh85122398
* MAG: 84462506
* NKC: ph174634

 |

|  |  |
| --- | --- |
| Identificadores | 
* MeSH: D012815
* MeSH: L01.224.800
* UMLS: C0012251

 |
| ProboscídeosRango fósil: Paleoceno – Actualidade |
| --- |
| Elefante africano de sabana, *Loxodonta africana* |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Subfilo: | Vertebrata |
| Clase: | Mammalia |
| Orde: | **Proboscidea** |

 |
| Familias |
| * Elephantidae
* †Gomphotheriidae
* †Mammutidae
* †Stegodontidae
* †Barytheriidae
* †Deinotheriidae
* †Moeritheriidae
* †Numidotheriidae
* †Palaeomastodontidae
* †Phiomiidae
 |

Os **proboscídeos** (*Proboscidea*) son unha orde taxonómica que abeira unha única familia existente, Elephantidae, e moitas familias extintas. Esta orde, descrita por vez primeira por J. Illiger en 1811, abarca ós mamíferos con trompa. Os proboscídeos modernos distínguense polos seus longos cairos e trompas musculares. Estas características eran menos desenvolvidas ou ausentes nos primeiros proboscídeos.

O proboscídeo máis antigo que se coñece é o *Eritherium*, seguido polo *Phosphatherium*, un pequeno animal do tamaño dun raposo. Ambas especies pertencen ó Paleoceno tardío e foron atopados en Marocos.

Mamut laúdo e Mastodonte americano.
Os proboscídeos diversificáronse durante o Eoceno e o Oligoceno. Moitas familias foron descritas dese período, incluíndo os Numidotheriidae, Moeritheriidae e Barytheriidae en África, e os Anthracobunidae do subcontinente indio. Estes foron seguidos polos Deinotheriidae, que prosperaron durante o Mioceno e no Cuaternario. Os proboscídeos do Mioceno tamén inclúe ós *Stegolophodon*, un xénero da familia en disputa Stegodontidae; a diversa familia dos Gomphotheriidae, como os *Platybelodon* e *Amebelodon*; e os Mammutidae e mastodontes.

Notas
-----

1. ↑  Vergiev, S.; Markov, G. (2010). "A mandible of Deinotherium (Mammalia - Proboscidea) from Aksakovo near Varna, Northeast Bulgaria". *Palaeodiversity* **3**: 241–247.
2. ↑  "Proboscidea". Consultado o 13 de setembro de 2011.
3. ↑  Proceedings of the National Academy of Sciences, doi 10.1073/pnas.0900251106

|  |  |
| --- | --- |
| Control de autoridades | 
* Wd: Q26308
* AAT: 300310326
* BNCF: 2508
* BNF: 12098710g
* BRE: 4694957
* EBID: ID
* GEC: 0134634
* GND: 4309738-8
* LCCN: sh85107115
* MAG: 2777808111
* NDL: 00577242
* PSH: 925

 |

|  |  |
| --- | --- |
| Identificadores taxonómicos | 
* ADW: Proboscidea
* BioLib: 32485
* EOL: 1643
* EPPO: 1PROBO
* Fossilworks: 105150
* GBIF: 799
* iNaturalist: 72318
* IRMNG: 10159
* ITIS: 180674
* MSW: 11500001
* NBN: NHMSYS0000377143
* NCBI: 9779
* uBio: 4187075

 |

|  |  |
| --- | --- |
| Identificadores | 
* MeSH: D056662

 |
Procesión da Virxe do Rocío na Semana Santa de Málaga.
Procesión na Salta, Arxentina.
Unha **procesión** é un desfile relixioso organizado de persoas que realizan un percorrido, dun lugar a outro, ou ben partindo dun lugar e volvendo a el mentres levan e adoran un ídolo.

As procesións existen na maioría das grandes relixións: hinduísmo, xintoísmo, xudaísmo, islam, catolicismo. Doutra banda, existen tamén confesións cristiás (protestantes, evánxelicos e testemuñas de Xehová, entre outros), que exclúen esta práctica por considerala unha forma de idolatría, segundo o seu entendemento da Biblia.

Actualmente perviviron con diferente fortuna en diversos lugares do mundo. Se algunhas son especialmente coñecidas, son as procesións relixiosas en España, Perú e Guatemala, moi habituais en Semana Santa, aínda que tamén fóra dela.

|  |  |
| --- | --- |
| Control de autoridades | 
* Wd: Q898830
* AAT: 300069290
* BNCF: 16916
* BNE: XX526519
* BNF: 11949807g
* EBID: ID
* GEC: 0203740
* GND: 4176065-7
* JSTOR: processions
* LCCN: sh85107145
* MAG: 2778360567

 |
***Res extra commercium*** é un aforismo propio do Dereito Romano que significa literalmente ***cousa fóra do comercio*** e que comprende aqueles bens que están fóra dos negocios xurídicos e por tanto non poden ser obxecto da propiedade ou posesión dunha persoa nin tampouco poden constituír o obxecto de ningún contrato ou acordo, é dicir, non poden ser vendidos, arrendados, prestados, doados nin permutados.

Por exemplo, o artigo 1271 do Código Civil de España, estabelece: "*Poden ser obxecto de contrato todas as cousas que non están fóra do comercio dos homes, aínda as futuras...."*

Historia
--------

O xurista romano Gaio (120-178) distinguía na súa obra Institucións entre *res in commercio* e *res extra commercium*, segundo a súa capacidade de estabelecer relacións xurídicas privadas. Podían estar fóra do comercio por razóns de dereito divino, que eran aquelas destinadas a satisfacer esixencias de tipo relixioso, ou por dereito humano positivo. Dentro destas últimas estaría a denominada *res publica*, que comprendería as cousas destinada a uso público como ríos, pontes, calzadas, prazas, foros, teatros, acuedutos etc.

Notas
-----

1. ↑  "Cosas fuera del comercio" (en castelán). Consultado o 19 de marzo de 2020.
2. 1 2  Castan Pérez Gómez, Santiago (1995-1996). "A propósito de los bienes de dominio público en el Derecho Romano" (PDF) (en castelán) (3-4). ISSN 1133-3278. Consultado o 8 de xuño de 2021.
A **Renaixença** foi un movemento rexurdimento cultural e literario catalán que atinxe o período comprendido entre comezos de do século XIX e 1890. O seu nome nace da vontade de facer renacer o catalán como lingua de literatura e de cultura, despois de séculos de diglosia co respecto ao castelán.  

Considérase, tradicionalmente, o poema *La pátria* (1833) de Bonaventura Carles Aribau como o comezo deste movemento e a restauración dos Jocs Florals, a imitación dos occitanos, en 1859 foi un factor importante na difusión do movemento.  

O romanticismo europeo coa súa defensa da identidade nacional dos pobos baseada na historia e nos sentimentos, constitúe unha xermolo decisivo na aparición do movemento, e na súa orientación na valorización do pasado medieval catalán e na recuperación da cultura popular e tradicional, depositaria da pureza do catalán, que para a Renaixença convértese no símbolo da identidade nacional.  

A Renaixença non só se limitou a Cataluña, aínda que con menor intensidade espallouse por todos os territorios de lingua catalá. En Valencia a Renaixença entrou a través da revista *El Mole*. Nas Baleares van ser sobre todo mallorquinos que fixeran estudos en Barcelona os que a introducen.  

Autores destacados deste movemento foron Joan Maragall e Jacint Verdaguer en poesía, Àngel Guimerá en teatro e Narcís Oller e Martí Genís i Aguilar en narrativa.

  


|  |  |
| --- | --- |
| Control de autoridades | 
* Wd: Q703472
* EBID: ID
* GEC: 0016410
* MAG: 2779725489

 |
**Retrónimo** é un tipo de neoloxismo xerado pola modificación do nome orixinal dun obxecto ou concepto para diferencialo dunha versión máis recente del. Boa parte dos retrónimos son creados en función dun adianto da tecnoloxía, que adiciona un adxectivo ou modificador ao nome do novo obxecto ou concepto creado, xerando a necesidade dun adxectivo contrario retrónimo complementario para ser adicionado ao orixinal.

O termo *retrónimo* (en inglés, *retronym*) foi creado por Frank Mankiewicz en 1980, e popularizado por William Safire en The New York Times .

A palabra retrónimo en si é un neoloxismo.

Exemplos comúns de retrónimos son:

* A guitarra acústica, así chamada só despois do xurdimento da guitarra eléctrica.
* A primeira guerra mundial, chamada "a Gran Guerra" ou "a Guerra Mundial" até que houbo a segunda.
* O teléfono fixo, que era só teléfono até a invención e difusión do teléfono móbil.

Notas
-----

1. ↑  Safire, William. The New York Times, ed. "Retronym" (en inglés). Consultado o 23 de xaneiro de 2018.

|  |  |
| --- | --- |
| Control de autoridades | 
* Wd: Q1130239
* MAG: 147771686

 |
Retrato fotográfico de 1893.
O **retrato fotográfico** é un xénero onde se reúnen toda unha serie de iniciativas artísticas que xiran en torno á idea de mostrar as calidades físicas ou morais das persoas que aparecen nas imaxes fotográficas.

A súa práctica encóntrase xa nos inicios da fotografía onde destaca o labor realizado polos fotógrafos ambulantes, os fotógrafos comerciais dos estudios parisienses, os primeiros retratos psicolóxicos, o retrato popular presentado pola fotografía academicista, así como a obra documental de David Octavius Hill.

Os representantes principais do retrato fotográfico nos seus inicios son Nadar, Disdéri, Julia Margaret Cameron, Lewis Carroll, Gustave Lle Gray, Etienne Carjat, Antoine Samuel Salomon, Pierre Petit ou Lady Clementine Hawarden.

Con posterioridade o xénero foi evolucionando de forma paralela ó devir da historia da fotografía razón pola cal, xunto a fotógrafos que se dedican en exclusiva ó que poderiamos entender como a forma máis ortodoxa do retrato fotográfico, nos encontramos con fotógrafos adscritos a movementos concretos que se achegan ó retrato fotográfico co emprego das ideas e técnicas propias destas correntes.

Figuras de interese no campo do retrato fotográfico son Richard Avedon, Brassaï, Walker Evans, August Sander, entre outros.

Dentro do campo do retrato fotográfico desenvólvese con forza, durante o século XIX e principios do século XX,un subxénero propio coñecido como a fotografía de defuntos, no cal destaca a obra do fotógrafo español Fernando Navarro.

|  |  |
| --- | --- |
|  | Wikimedia Commons ten máis contidos multimedia na categoría:  ***Retrato fotográfico Modificar a ligazón no Wikidata*** |

|  |  |
| --- | --- |
| Control de autoridades | 
* Wd: Q182956
* EBID: ID
* GND: 4046840-9
* JSTOR: portrait-photography
* LCCN: sh85101240
* MAG: 2777296413
* NKC: ph124370
* PSH: 13960

 |
|  |  |
| --- | --- |
|  | Este artigo amosa escritos xaponeses. Sen o soporte axeitado, o texto pode mostrar símbolos sen sentido, coma caixas, marcas e outros. |

**Raditz** (ラディッツ, *Radittsu*?) é un personaxe de ficción do manga e anime *Dragon Ball Z*. É un guerreiro do espazo. É o irmán máis vello de Son Goku e o primeiro fillo de Barduck e Gine. O seu nome provén dunha deformación do inglés Radish (ラディッシュ, *Radisshu*?, Ravo).

Características
---------------

Como todos os guerreiro do espazo, ten un físico notable, cabelo negro longo e rabo, como tódolos da súa raza. Tamén é quen de transformarse en *Ōzaru* coa lúa chea e emprega un dispositivo (Scouter) para detectar o potencial enerxético dos seus inimigos.

Descoñécese a idade exacta de Raditz, pero debeu ter vivido o tempo suficiente como para coñecer os costumes dos guerreiros do espazo en profundidade. Debeu coñecer a seu pai, Barduck, e probablemente tamén ó seu irmán Kakarot (Son Goku) ó pouco de nacer. Normalmente, acéptase que a súa idade é máis avanzada que a de Vexeta e que non foi eliminado por Freezer ben por un simple descoido, ben por non ter un poder o suficientemente grande como para ser considerado como unha ameaza a longo prazo.

Véxase tamén
------------

### Outros artigos

* Lista de personaxes de Dragon Ball

| * v
* c
* e
Personaxes de Dragon Ball |
| --- |
| Guerreiros do espazo | Son Goku · Son Gohanda · Son Goten · Vexeta · Toranks · Pan · Bra · Raditz · Nappa · Barduck · Rei Vexeta · Turles · Brolin |
| Humanos | Bulma · Chichi · Mestre Mutenroi · Krilín · Yamcha · Yajirobe · Chaoz · Lunch · Ten Shin Han · Doutor Guero · Videl · Señor Satán · Oob |
| Namekianos | Piccoro · Kamisama · Piccoro Daimaō · Dende · Nail |
| Aliens | Freezer · Rei Cold · Máxico Boo · Babidi · Bebé |
| Androides | C-16 · C-17 · C-18 · C-19 · C-20 · Célula · Súper C-17 |
| Dragóns | Shenron · Polunga · Shenron vermello · Dragóns escuros |
| Outros | Señor Popo · Karín · Oolong · Puar · Pilaf |


|  |  |
| --- | --- |
| Control de autoridades | 
* Wd: Q2345156
* MyAnimeList: 6155

 |
**Radmilla A. Cody** é unha cantante, modelo e activista antiviolencia doméstica navajo, que foi Miss Navajo dende 1997 até 1998.

Traxectoria
-----------

Cody naceu no seo do clan Tłʼááshchíʼí da Nación Navajo. O seu pai é afroamericano. Foi criada nunha área rural da Nación Navajo pola súa avoa materna, falante de navajo. Nunha entrevista con Vermont Public Radio, Cody lembrou un momento no que a súa avoa se anoxou con ela cando falou en inglés, que, segundo a súa avoa, non é máis que "walla walla walla." As tarefas diarias incluíron o pastoreo de ovellas e ocasionalmente a teceduría. Cody lembrou esa época como relativamente solitaria o cal lle deu tempo para practicar as súas habilidades de canto sendo a súa "primeira audiencia as ovellas". Debido a que a súa avoa se converteu ó cristianismo, os coros cristiáns da igrexa local foron unha grande influencia para ela.

Discografía
-----------

* *Within the Four Directions* (2000)
* *Seed of Life* (2002) 2002 Native American Music Awards Best Female Artist
* *Spirit of a Woman* (2005)
* *Precious Friends* (2007)
* *Shi Keyah: Songs for the People* (2011)

Notas
-----

1. 1 2 3 4 5  Biography ramillacody.com. Consultado o 26 de febreiro de 2015.
2. ↑  Vermont Public Radio interview (transcript) vpr.net. Accessed 2010-07-21.
3. ↑  Radmilla Cody: Two Cultures, One Voice. npr.org. Consultado o 15 de xullo de 2010.
4. ↑  Cody's Blues Arquivado 05 de marzo de 2012 en Wayback Machine.. imdiversity.com. Consultado o 15 de xullo de 2010

Véxase tamén
------------

### Ligazóns externas

* Páxina oficial *(en inglés)*

|  |  |
| --- | --- |
| Control de autoridades | 
* Wd: Q7281454
* Discogs: 1205227
* Europeana: ID
* MusicBrainz: ID
* Songkick: 69114

 |
**Radoaldo** (tamén *Radualdo*) (morto en 651) foi o duque de Benevento (o máis meridional dos ducados longobardos na Italia medieval) desde o 646 ata a súa morte en 651.

Traxectoria
-----------

O seu irmán máis vello, Aiulfo tiña problemas mentais e Radoaldo e o seu irmán máis novo Grimoaldo foron rexentes. Radoaldo e Grimoaldo eran os fillos máis novos de Xisulfo II de Friúl. Eran fillos adoptivos de Arechis I de Benevento, do que era fillo Aiulfo.

En 646, asaltantes eslavos desembarcaron preto de Siponto no Adriático. Aiulfo en persoa dirixiu as súas tropas contra os invasores, pero o seu cabalo caeu nun foxo cavado polos eslavos ao redor do seu campamento e foi rodeado e matado. Sucedeuno Radoaldo coa axuda do rei Rotario. Radoaldo coñecía o eslavo e induciunos a partiren. Sucedeuno Grimoaldo.

| Ducado de Benevento |
| --- |
| *Segue a:* Aiulfo I de Benevento | **Radoaldo de Benevento**(646-651) | *Precede a:* Grimoaldo I de Benevento |
| - |

|  |  |
| --- | --- |
| Control de autoridades | 
* Wd: Q593207
* DBI: ID

 |
*Para as empresas de aviación ver  Rolls-Royce Holdings plc (motores de aviación, etc.), para a era de Volkswagen ver Rolls-Royce Motors, e para a marca orixinal ver Rolls-Royce.*

**Rolls-Royce Motor Cars Limited** é unha empresa británica que deseña, fabrica e distribúe automóbiles de luxo e pezas de automóbiles en todo o mundo. Rolls-Royce Motor Cars Limited é unha filial de propiedade total de BMW fundada en 1998 despois de que BMW comprara os dereitos da marca Rolls-Royce e o logotipo de Rolls-Royce PLC e adquiriu os dereitos do Espírito do Éxtasis e a forma da grella de Rolls-Royce, marcas rexistradas de Volkswagen AG. Rolls-Royce Motor Cars Limited opera desde as instalacións administrativas e de produción en Goodwood especialmente deseñadas e abertas en 2003 fronte ao histórico Circuíto de Goodwood, West Sussex, Inglaterra, Reino Unido. Rolls-Royce Motors Cars Limited é o fabricante exclusivo da marca de automóbiles Rolls-Royce desde 2003.

Aínda que a marca Rolls-Royce esta no mercado desde 1906, a filial de Rolls-Royce Motor Cars de BMW AG non ten ningunha relación directa cos vehículos Rolls-Royce de marca producidos antes de 2003. A Bentley Motors Limited filial de Volkswagen AG é a sucesora directa de Rolls-Royce Motors e varias outras entidades predecesoras que produciron as marcas de coches Rolls-Royce e Bentley marca coches entre a fundación de ambas empresas e 2003, cando a entidade controlada por BMW comezou a producir coches baixo a marca Rolls-Royce.

O Rolls-Royce Phantom sedán de catro portas foi o primeiro produto posto á venda no ano 2003. Desde entón, Rolls-Royce Motor Cars ampliou a súa liña de produtos para incluír unha versión de batalla longa do sedán Phantom, Phantom un cupé de dúas portas e a versión Phantom convertible e o menos custoso Ghost sedán de catro portas e o Wraith cupé de dúas portas.

Galería de imaxes
-----------------

|  |  |  |  |  |
| --- | --- | --- | --- | --- |
| 

|  |
| --- |
| Rolls-Royce Phantom. |
| Rolls-Royce Phantom.  |

|  |
| --- |
| Rolls-Royce Ghost. |
| Rolls-Royce Ghost.  |

 |

Véxase tamén
------------

### Outros artigos

* Rolls-Royce
* Rolls-Royce Motors
* BMW

### Ligazóns externas

* Páxina web de Rolls-Royce Motor Cars *(en inglés)*

|  |  |
| --- | --- |
| Control de autoridades | 
* Wd: Q234803
* WorldCat
* VIAF: 246284147
* GEC: 0056576
* GND: 4566789-5
* MAG: 877510358

 |
*Vista imaxinaria da Gran Galería do Louvre en ruínas* (1796), de Hubert Robert.
O termo **ruína** é usado para describir os restos de arquitectura humana, estruturas que algunha vez foron un todo, pero que se derruíron parcial ou completamente debido á carencia de mantemento ou aos actos deliberados de destrución. As catástrofes naturais, as guerras e a despoboamento, son as causas máis comúns que levan a unha edificación ás ruínas.

Existen ruínas famosas en todo o mundo, desde antigos lugares na China, o Val do Indo e Xudea, ata sitios de Zimbabue en África, Grecia, Exipto e Roma ao lado da conca do Mediterráneo, como tamén nos territorios incas e maias de América.

As ruínas son moi importantes para os historiadores, arqueólogos e antropólogos, trátese do que algunha vez foron fortificacións, lugares de adoración, casas, edificios ou pobos, vilas e cidades enteiras. Moitas das ruínas descubertas ou coñecidas, volvéronse Patrimonio da Humanidade por parte da Unesco en anos recentes, entidade que os identifica e conserva como áreas de valor excepcional para a humanidade.

As ruínas forman parte do repertorio de ideas e correntes de pensamento e reflexión filosófica e de estética a partir do Renacemento italiano, no cal resalta a obra de Piranesi, e posteriormente no século XVIII con Edmund Burke e William Gilpin, relacionado con categorías estéticas como o sublime e o pintoresco. Innumerables obras de arte, tanto na pintura como na arquitectura e a literatura, conteñen representacións da ruína como metáfora e alegoría, en torno ao pasado da humanidade e a condición moral da existencia humana.

Notas
-----

1. ↑  PERPINYA, Núria. Ruins, Nostalgia and Ugliness. Five Romantic perceptions of Middle Ages and a spoon of Game of Thrones and Avant-garde oddity. Berlin: Logos Verlag. 2014

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Ruína Modificar a ligazón no Wikidata*** |

* Corrosión

|  |  |
| --- | --- |
| Control de autoridades | 
* Wd: Q109607
* AAT: 300008057
* BNCF: 10513
* GEC: 0208949
* GND: 4050934-5
* LCCN: sh85115792
* NDL: 01183899
* NKC: ph127767

 |
Propulsor Magdaleniano tallado en óso. Mostra unha hiena.
Lanzamento dun dardo coa axuda dun propulsor.
Un **propulsor** é unha arma de proxección que permite a impulsión de venabres ou azagaias. Os vestixios máis antigos foron atopados en Europa e datados no Paleolítico Superior.

Etnografía
----------

Propulsor esculpido procedente de Mas d'Azil
Principio de utilización do propulsor
Esquema de *atlatl*, propulsor utilizado por amerindios.
Esquimó utilizando un propulsor
Un propulsor é un dispositivo que permite acrecentar a velocidade inicial e, polo tanto, o alcance ou a forza de penetración dun proxectil primitivo (dardo, lanza, azagaia etc.). Adoita estar constituído, polo xeral, por un bastón de lonxitude variábel e no que un dos seus cabos ten un gancho. O propulsor prolonga o brazo humano e multiplica a súa forza. Alcances de 90 ou 100 m están testemuñados.

Historia
--------

O propulsor está testemuñado en Europa desde o Paleolítico Superior, do Solutreano superior até finais do Magdaleniano. Certas partes de propulsores, fabricados de material óseo ou córneo de animais, estaban ricamente decorados e constitúen obras mestras da arte móbil. A partir do Epipaleolítico os propulsores foron sendo substituídos por arcos e frechas.

O propulsor está aínda hoxe moi difundido entre os pobos contemporáneos de cazadores-recolectores, en especial nos do Ártico, entre os aborixes de Australia e de Nova Guinea (xeralizouse o nome de *woomera*, propio dos eora, cerca de Sidney) ou entre os Amerindios (é coñecido co nome de *átlatl* en lingua nahuatl).

Notas
-----

1. ↑  Red. Diario de Atapuerca (2006). "Arqueología experimental: Caza con propulsor: Cazando desde la distancia" (PDF). *Diario de los yacimientos de la sierra de Atapuerca* (Fundación Atapuerca) (9): 11. Consultado o 18 de outubro de 2012.  Ligazón alternativa, revista completa Arquivado 21 de xuño de 2012 en Wayback Machine..

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Propulsor***  |

### Ligazóns externas

* Que é un propulsor? *(en francés)*
* Sitio completo sobre a prehistoria explicando a fabricación dun propulsor *(en francés)*
* Arqueoloxía experimental: lanzamento con propulsor *(en italiano)*

|  |  |
| --- | --- |
| Control de autoridades | 
* Wd: Q492883
* AAT: 300227045
* BRE: 2095681
* EBID: ID
* GEC: 0081729
* MAG: 2776055345

 |
**Rexinaldo ou Renaldo II de Bar**, nado sobre 1122 e finado o 25 de xullo de 1170, foi conde de Bar e señor de Mousson de 1149 a 1170. Era fillo de Rexinaldo I, conde de Bar e señor de Mousson, e de Xisela de Vaudémont.

Traxectoria
-----------

En 1135, asistiu, xunto ao seu pai e o seu irmán Hugo, ao concilio de Metz. Participou na Segunda Cruzada co seu pai e o seu irmán Teodorico en 1147. O seu pai morreu durante a viaxe de volta. Retomou as guerras contra os seus inimigos tradicionais, o duque de Lorena e o bispo de Metz.

Atacou a abadía de Saint-Mihiel en 1152, foi excomungado e tivo que facer unha compensación honorable. Logo fixo numerosas subscricións en diferentes abadías. O 22 de setembro de 1141 perdeu o castelo de Bouillon despois dun cerco de cincuenta e un días por parte do príncipe bispo de Liexa Alberte II de Chiny-Namur axudado por Henrique IV de Luxemburgo, chamado *O cego*.

### Matrimonio e fillos

Casou en 1155 con Inés de Champaña (1138 - 1207), filla de Teobaldo IV de Blois, conde de Blois e Champaña e Matilda de Carintia, e tivo a:

* Henrique I (1158 - 1190), conde de Bar.
* Teobaldo I (1158 - 1214), conde de Bar.
* Rexinaldo de Bar (m. 1217), bispo de Chartres de 1182 a 1217.
* Hugo, cóengo en Chartres.

Véxase tamén
------------

### Bibliografía

* Georges Poull, *La Maison souveraine et ducale de Bar*, 1994

|  |  |
| --- | --- |
| Control de autoridades | 
* Wd: Q571785
* WikiTree: Bar-le-Duc-3

 |